Murron kylätoimikunta ry

# TOIMINTAKERTOMUS 2019

### Hallituksen toiminta

Kylätoimikunnan kausi 2019 oli perinteiseen tapaan hyvin aktiivinen. Hallitus kokoontui suunnittelemaan toimintaansa vuoden aikana kahdeksan (8) kertaa. Syksyllä 2018 pidetyssä kyläillassa ja Murron kylätoimikunta ry:n syyskokouksessa kaudelle 2019 valittiin puheenjohtajaksi Timo Mäkelä ja hallituksen jäseniksi Sami Ristiluoma, Minna Sainio, Tommi Tuovinen, Saara Junes, Lasse Räihä, Mirka Alapirtti, Susanne Salmela, Jukka Junes, Leena Rämö, Tellervo Leiviskä, Alex Saikkonen ja Joose Ylikoski. Vuonna 2019 kylätoimikunta valitsi varapuheenjohtajaksi Sami Ristiluoman, sihteeriksi Tommi Tuovisen, rahastonhoitajaksi Minna Sainion.

Muuta vastuualueet Murron kylätoimikunnassa vuonna 2019:

- askartelukerhon vastuuhenkilöt: Leena Rämö ja Susanne Salmela

- kahvion vastuuhenkilöt: Leena Rämö ja Mirka Alapirtti

- frisbeegolf-radan vastuuhenkilöt: Alex Saikkonen ja Lasse Räihä

- fatbike reitin vastuuhenkilöt: Jukka Junes ja Timo Mäkelä

- nappulahiihtojen vastuuhenkilöt: Timo Mäkelä, Sami Ristiluoma ja Jukka Junes

- Tour de kids -pyöräilytapahtuman vastuuhenkilöt: Timo Mäkelä ja Tommi Tuovinen

- sieniretken vastuuhenkilöt: Tellervo Leiviskä ja Leena Rämö

- nettisivujen vastuuhenkilöt: Jukka Junes (master) ja vastuuhenkilöt osa-alueidensa osalta

- kyläläisten tiedotteen vastuuhenkilö: Tommi Tuovinen

- yhteyshenkilö kunnan suuntaan: Jukka Junes

- yhteyshenkilö koulun suuntaan: Timo Mäkelä

### Kyläillat

Murron kylätoimikunta järjestää perinteisesti avoimen Kyläillan kaikille kyläläisille kahdesti vuodessa. Tilaisuuksien tarkoituksena ja tavoitteena on luoda kylälle hyvää yhteishenkeä, tiedottaa kunnan ja kylän tapahtumista, kehittymisestä ja tulevaisuudesta sekä lähentää asukkaita, kylätoimikuntaa ja kunnan päättäviä tahoja.

Keväällä 2019 järjestettiin kyläilta ja Murron kylätoimikunta ry:n vuosikokous. Lisäksi Tyrnävän Seurakunnasta nuorisotyöohjaaja Minna Virtanen piti puheenvuoron ja Tyrnävän kunnan kehittämispäällikkö Janna Kumpulan johdolla käsiteltiin Murron uutta kaavaluonnosta.

Syksyllä 2019 järjestettiin kyläilta ja samalla Murron kylätoimikunta ry:n syyskokous lokakuussa 10. päivä. Saimme paikalle Lakeuden EKOsta Pihla Hasanin ja kunnan kuulumiset saimme ympäristöjohtaja Tuomo Perälältä ja rakennustarkastaja Hanna Lehtoselta. Lisäksi Tyrnävän kunnan kehittämispäällikkö Janna Kumpulan johdolla käsiteltiin Murron uutta kaavaluonnosta. Syksyn kyläillassa valittiin myös Kylätoimikunnan edustajat seuraavalle toimintakaudelle. Kylätoimikunnan hallitukseen toimintakaudelle 2019 valittiin puheenjohtajaksi Timo Mäkelä ja hallituksen jäseniksi Tellervo Leiviskä, Minna Sainio, Mirka Alapirtti, Anna-Liisa Saikkonen, Anna-Maija Melvaskoski, Heikki Patala, Jukka Junes, Lasse Räihä, Leena Rämö, Maarit Järvinen, Susanne Salmela ja Ulla Mäkelä.

### **Tapahtumat ja talkoot**

Vuonna 2019 kylätoimikunta teki yhteistyötä eri toimijoiden kanssa, muun muassa Murron koulun sekä päiväkotien kanssa, Tyrnävän seurakunnan, Tyrnävän kunnan liikuntatoimen, Tyrnävän Ahmojen, Terva-ajot ry:n sekä Mannerheimin Lastensuojeluliiton Tyrnävän osaston kanssa. Tapahtumia pyrittiin järjestämään matalan kynnyksen periaatteella. Samalla pyrittiin huomioimaan se, että tilaisuudet eivät kuormittaisi liikaa paljon vapaaehtoistyötä tekeviä kylätoimikuntalaisia. Kylätoimikunta järjesti tapahtumia ympäri vuoden.

**Vuonna 2019 järjestetyt tapahtumat ja talkoot osallistujamäärineen:**

Luistelutapahtuma: noin 40 osallistujaa

Nappulahiihdot: noin 80 hiihtäjää + huoltojoukkoja ja järjestäjiä yhteensä noin 200 henkilöä

Ystävänpäiväaskartelu: 50 osallistujaa

Pääsiäisaskartelu: 105 osallistujaa

Kyläilta/kevätkokous: noin 30 osallistujaa

Pääsiäiskokko: noin 80 osallistujaa

Siivouspäivään osallistui lapsia ja aikuisia noin 30 yhteensä

Musiikkitilaisuus: noin 60 osallistujaa

Äitienpäiväaskartelu: 42 osallistujaa

Tour de kids -pyöräilytapahtuma: noin 100 pyöräilijää + huoltojoukkoja ja järjestäjiä yht. n. 200

Luonnonkukkien päivä: noin kymmenen osallistujaa

Fatbike-maastopyöräilytapahtuma: 16 osallistujaa (ryhmät täynnä)

Sieniretki: noin 30 osallistujaa

Frisbeegolfin kunnanmestaruuskilpailu:
19 kilpailijaa + huoltojoukkoja ja järjestäjiä yhteensä n. 30 henkilöä

Kyläilta/syyskokous: noin 45 osallistujaa

Isänpäiväaskartelu: 70 osallistujaa

Jouluaskartelu: 40 osallistujaa

Kauneimmat joululaulut: noin 20 osallistujaa

Vuonna 2019 järjestettyihin tapahtumiin osallistui yhteensä noin 1 100 henkilöä.

**Helmikuussa** **järjestettiin kolme tapahtumaa**, joista ensimmäisenä koko perheen luistelutapahtuma koulun kentällä. Luistelutapahtumassa kylätoimikunta järjesti lapsille yhteisleikkejä ja lisäksi tapahtumassa oli kylätoimikunnan kioski. Helmikuussa järjestettiin myös perinteiset nappulahiihdot, joka on yksi vuoden isoimmista tapahtumista. Ystävänpäivän alla järjestettiin myös ystävänpäiväaskartelu, jossa halukkaat pääsivät askartelemaan ohjatusti ystävänpäiväkortteja.

**Huhtikuussa** **järjestettiin kolme tapahtumaa**. Pääsiäisaskartelu järjestettiin yhdessä Tyrnävän seurakunnan kanssa. Huhtikuussa pidettiin myös kyläilta ja kyläyhdistyksen vuosikokous. Paikalla oli runsaasti osallistujia. Huhtikuussa kylätoimikunnan johdolla järjestettiin uutena tapahtumana pääsiäiskokko koulun lammelle.

**Toukokuussa järjestettiin viisi tapahtumaa.** Toukokuun alussapidettiin perinteinen Murron kylän siivouspäivä. Siivouspäivänä kyläläiset siivosivat talkoilla koko kylänraitin. Kylätoimikunta organisoi ekopisteen alueen siistimisen ja maatuvan jätteen keskitetyn keräyksen kääntöpaikoilta. Talkoiden päätteeksi kokoonnuttiin Koulunlammelle paistamaan Tyrnävän kunnan tarjoamat makkarat.

Toukokuussa järjestettiin myös Murron koulun ruokasalissa uutena tapahtumana Tellervo Leiviskän johdolla Murron musiikkitilaisuus. Musiikkitilaisuus oli täysin maksuton ja siellä esiintyi mm. Murron Kuoro Maria Paason johdolla. Muita esiintyjiä olivat mm. Iina Tuomela. Tilaisuudessa laulettiin yhteislauluja ja tarjottiin osallistujille kahvitus.

Toukokuussa järjestettiin myös äitienpäiväaskartelu. Askartelut ovat olleet monesti todella suosittuja ja niissä kyläläiset pääsevät tapaamaan toisiaan sekä luomaan jotain läheisiä mieltä lämmittävää. Kylätoimikunta sponsoroi askartelutarpeet tilaisuuksiin. Askarteluja järjestetään osittain yhteistyössä seurakunnan kanssa. Askartelut ovat vuosien saatossa kasvattaneet suosiotaan ja niissä onkin vuositasolla noin 400 askartelijaa.

Tour de kids –pyöräilytapahtuma järjestettiin lauantaina 25.5. Pyöräilyssä oli noin sadan pyöräilijän lisäksi paikalla runsaasti huoltojoukkoja. Kaikille osallistujille jaettiin mitali. Tyrnävän Ahmat ry ja Murron kylätoimikunta ry saivat tapahtumaan avustuksen kunnalta, jolla pystyttiin maksamaan tapahtuman järjestämiseen liittyneitä kuluja.

**Kesäkuussa** **järjestettiin kaksi tapahtumaa.** Luonnonkukkien päivä järjestettiin 16.6. yhdessä Lakeuden Luonnon kanssa. Teemana oli vuonna 2019 Metsäkasvit. Kesäkuussa järjestettiin Murrossa myös Fatbike-maastopyöräilytapahtuma yhteistyössä partiolippukunta Tyrnävän Mustavaristen ja Bothnia Outdoor –yrityksen kanssa.

Syksyn toimintakausi avattiin **syyskuussa** jo perinteiseksi muodostuneen opastetun sieniretken merkeissä. Oppaana toimi Tellervo Leiviskä Tyrnävän Martoista sekä Leena Rämö. Osallistujia oli kolmatta kymmenettä. Sieniretki on mukava tapa tutustua muihin murtolaisiin ja samalla saada koriin metsänantimia kotiin vietäväksi.

**Syyskuun toisena tapahtumana järjestettiin** Tyrnävän frisbeegolfin kunnanmestaruuskisat Peuranmäen ympäristössä lauantaina 21.9. Kylätoimikunnasta Lasse Räihä vastasi kilpailun järjestämisestä ja Tommi Tuovinen toimi kilpailunjohtajana. Kilpailussa heitettiin miesten, naisten ja nuorten (alle 16v.) sarjat, sekä lisäksi ctp-kisa ja puttimestaruus. Tapahtumaan oli järjestetty mehu- ja makkaratarjoilu, sekä kunkin sarjan parhaat palkittiin mitalein. Tapahtuma järjestettiin yhdessä Tyrnävän Ahmojen ja kunnan liikuntatoimen kanssa.

**Lokakuussa** **vuorossa oli kyläilta ja kylätoimikunta ry:n syyskokous**. Kunnan kehittämispäällikkö Janna Kumpula järjesti keskustelutilaisuuden uudesta kaavasta, ympäristöjohtaja Tuomo Perälä kertoi mm. Murtoon vielä syksyn aikana tehtävistä kuntoportaista. Uusi rakennustarkastaja Hanna-Leena Lehtonen kertoi rakentamislupa-asioista Tyrnävällä.

**Marraskuussa askarreltiin isänpäivän teemalla**. Askartelussa syntyi paljon kauniita kortteja ja autoja niin iseille kuin papoillekin.

**Joulukuussa järjestettiin kaksi tapahtumaa.** Jouluaskartelu järjestettiin yhdessä Tyrnävän seurakunnan kanssa ja siihen osallistui yli 70 henkilöä. Edelleen Tyrnävän seurakunnan kanssa yhteistyössä toteutettu Kauneimmat Joululaulut -ilta järjestettiin Murron rukoushuoneella. Osallistujia riitti niin askartelussa kuin joululauluissa. Kylätoimikunta tarjosi laulajille glögit sekä piparit.

### **Tiedotus**

Kylätoimikunta uudisti nettisivuston <http://www.tyrnavanmurto.fi> syksyn 2018 aikana. Kylätoimikunnan tiedotuskanavaksi on kylätoimikunnan nettisivuston lisäksi vakiintunut Murron Facebook-sivut (seuraajia n. 1300 vuoden 2019 lopussa). Facebook-sivujen toivotaan myös rohkaisevan kyläläisiä avoimeen keskusteluun. Tyrnävän Murrolla on myös Instagram-tili ’tyrnavanmurto’ (seuraajia n. 120 vuoden 2019 lopussa). Instagram-tilin kautta tavoitetaan mm. nuoria, jotka eivät välttämättä Facebook-sivua käytä. Osa julkaisuista näkyy myös Tyrnävän Kunnan Facebook-sivuilla, ihimiset.fi-sivuilla sekä puskaradio-Tyrnävä Facebook-sivuilla. Kylätoimikunnan sisäiseen tiedotukseen käytetään sähköpostia sekä WhatsApp-sovellusta.

Kylän tapahtumista ilmoitettiin nettisivujen ja Facebookin lisäksi Murron ilmoitustaululla, pääväylien sisääntulojen varrella olevilla tienvarsikylteillä sekä kevät- ja syyskaudella suoraan postilaatikkoon jaettavilla tiedotteilla.

### **Muuta**

Kylätoimikunta pyrkii pyyteettömästi kehittämään alueen viihtyvyyttä sekä mm. alueen liikuntamahdollisuuksia. Kylätoimikunnan aloitteesta Murron kivituhka- ja pururadan reunustoja raivattiin lumen saamiseksi paremmin latualueelle. Osa kylätoimikunnan osittain vastuulla olevasta asiasta on sellaisia, että ne voisivat olla kunnan ylläpidettäviä palveluita (kuten mm. frisbeegolf-radan sekä maastopyöräreitin ylläpito ja kehitystyö). On tärkeää että tällaisten asioiden ylläpito ja kehitystyö sujuu hyvässä yhteisymmärryksessä kunnan kanssa ja kunnan kautta saadaan myös resursseja toimintaan (materiaalista tukea ja myös rahallista tukea). Toivomme että kunta ottaa tämän huomioon tulevissa toiminta-avustuspäätöksissään.